Diari Oficial de la Generalitat Valenciana


Sumari del DOGV 10554, del 19-02-2025 (2025/2666)

EXTRACTE de la Resolució de 7 de febrer de 2025, per la qual s’efectua la convocatòria de les ajudes en matèria de salut pública en relació a les subvencions destinades a promoure en l’àmbit local iniciatives salutogèniques, com a espais o activitats, entre altres, que contribuïsquen a millorar la salut i el benestar físic, psíquic i social de les persones.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10559

Data del DOGV
:   19-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/2666

CVE
:   PGVZ-L-4953-0363

Data del document
:   07-02-2025

Organisme emissor
:   Conselleria de Sanitat

Tipus de document
:   Extracte

Anàlisi jurídica

 Descriptors 

:   * ajuda pública
    * salut mental
    * cura de la salut
    * salut pública
    * malaltia de transmissió sexual
    * educació sexual
    * sexualitat

BDNS (identif.): 815042.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/815042>

Per mitjà de l'Orde 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores de subvencions destinades a finançar projectes relacionats amb la Salut Pública en el *Diari Oficial de la Generalitat Valenciana*  núm. 8503, d'11 de març de 2019.

*Objecte*

L’objecte de la present resolució és convocar les ajudes en matèria de salut pública per a l’exercici 2025, concretament subvencions destinades a promoure en l’àmbit local iniciatives salutogèniques, com a espais o activitats, entre altres, que contribuïsquen a millorar la salut i el benestar físic, psíquic i social de les persones que es regularan pel que s’establix en l’Orde 1/2019.

*Entitats sol·licitants*

Segons l’article 29 de l’Orde 1/2019, podran sol·licitar les subvencions per a promoure entorns saludables, les entitats sense ànim de lucre, amb base territorial localitzada que treballen en la promoció d’entorns locals salutogènics i que entre les seues activitats incloguen la promoció d’entorns, espais o activitats en els àmbits locals amb un impacte positiu sobre la salut de les persones, així com, la creació, manteniment, recuperació, transformació i/o avaluació d’espais que contribuïsquen a millorar la salut i el benestar de les persones en totes les edats i en diversos entorns de les ciutats, barris o pobles.

2. Estes entitats, a més de complir els requisits generals establits en els articles 13.2 i 13.3 de la Llei 38/2003, de 17 de novembre, general de subvencions, hauran d’acreditar els requisits establits en article 29.2 de l’esmentada Orde 1/2019.

3. Aquelles entitats els fins, el sistema d’admissió, la trajectòria o l’actuació de les quals siguen contraris al principi d’igualtat entre dones i hòmens no podran ser beneficiàries de la subvenció.

4. Així mateix, hauran de complir les previsions contingudes en la Llei 9/2003, de 2 d’abril, de la Generalitat, d’igualtat entre dones i hòmens, i en la Llei orgànica 3/2007, de 22 de març, per a la igualtat efectiva de dones i hòmens, en relació amb el pla d’igualtat quan per la legislació aplicable els siga exigible.

*Termini presentació*

El termini per a la presentació de les sol·licituds i la resta de documentació serà de 10 dies hàbils, a comptar de l’endemà de la data de publicació d’esta resolució en el *Diari Oficial de la Generalitat Valenciana*. La presentació fora del termini establit serà causa d’inadmissió.

La presentació de les sol·licituds haurà de realitzar-se exclusivament per via telemàtica en el Registre Electrònic de la Generalitat, mitjançant accés al corresponent tràmit electrònic disponible en la seu electrònica de la Generalitat <http://sede.gva.es>, o a través del següent enllaç en el portal de la Conselleria

<https://www.san.gva.es/ca/web/ayudas-y-subvenciones/ajudes-i-subvencions>, sense que siguen tingudes en compte les sol·licituds presentades per qualsevol altre mitjà, de conformitat amb el que es disposa en l’article 14.2 de la Llei 39/2015, i serà aplicable, en cas contrari, el que es disposa en l’article 68.4 de l’esmentada llei.

  

València, 7 de febrer de 2025

Marciano Gómez Gómez

Conseller de Sanitat